title: A Tanács irányelve (1976. december 21.) harmadik országból behozott friss sertéshús trichinellavizsgálatáról

text:
Fontos jogi nyilatkozat

|

31977L0096

Hivatalos Lap L 026 , 31/01/1977 o. 0067 - 0077 finn különkiadás fejezet 3 kötet 8 o. 0041  görög különkiadás: fejezet 03 kötet 17 o. 0042  svéd különkiadás fejezet 3 kötet 8 o. 0041  spanyol különkiadás fejezet 03 kötet 11 o. 0156  portugál különkiadás fejezet 03 kötet 11 o. 0156

		A Tanács irányelve(1976. december 21.)harmadik országból behozott friss sertéshús trichinellavizsgálatáról(77/96/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a legutóbb a 75/379/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 21. cikkére,tekintettel a Bizottság javaslatára,mivel a 72/462/EGK tanácsi irányelv 21. cikke rendelkezik a trichinellák friss sertéshúsban való előfordulásának kimutatásához szükséges módszer és eljárások megállapításáról;mivel a 72/462/EGK irányelv alkalmazása addig nem éri el a kívánt hatást, amíg eltérések vannak a tagállamok között a friss hús harmadik országból történő behozatalakor a trichinellák kimutatása tekintetében szükséges garanciákat illetően; mivel ezért ezen a téren közösségi intézkedéseket kell meghatározni;mivel a fogyasztók egészségvédelme érdekében a friss sertéshúst elismert hatékonyságú módszerekkel rendszeresen végzett vizsgálat alá kell vetni, hogy a trichinellát tartalmazó húst ki lehessen szűrni;mivel abban az esetben, ha a vizsgálatot az exportáló harmadik országban végzik, olyan vágóhidakon kell azt elvégezni, amelyek megfelelnek bizonyos feltételeknek, és különösen amelyek megfelelően felszerelt vizsgálólaboratóriummal rendelkeznek;mivel abból a célból, hogy el lehessen különíteni a megvizsgált húsmintákat azoktól, amelyeket nem vizsgáltak meg, elő kell írni, hogy speciális jelöléssel lássák el azokat a húsokat, amelyek vizsgálata negatív eredménnyel zárult;mivel olyan eljárásnak kell léteznie, amely szoros és hatékony együttműködést létesít a Bizottság és a tagállamok között, és amellyel felmérhető, mennyire célszerű azoknak a harmadik országban lévő létesítményeknek az engedélyezése, amelyekben ezt a vizsgálatot végzik, vagy a vizsgált hússal dolgoznak; mivel léteznie kell egy olyan eljárásnak is, amely összhangba hozza a műszaki jellegű rendelkezéseket a műszaki fejlődéssel és az összegyűlt tapasztalatokkal, különösen a vizsgálati módszereket, valamint a vizsgálólaboratóriumokkal és a vizsgált húsok megjelölésére vonatkozó eljárásokkal szemben támasztott követelményeket illetően;mivel a tagállamok számára lehetővé kell tenni, hogy bebocsássanak olyan friss húst, amelyet az exportáló harmadik országban nem vetettek alá trichinellavizsgálatnak, azzal a feltétellel, hogy – akár az exportáló harmadik országban, akár abban a tagállamban, ahová a húst szállítják – ez a hús fagyasztásos kezelésen megy át, ami biztosítja az esetleg előforduló trichinellák ártalmatlanítását; mivel azonban ezt a kezelést bizonyos jól meghatározott eljárások szerint és bizonyos feltételeknek megfelelő létesítményekben kell elvégezni,ELFOGADTA EZT AZ IRÁNYELVET:1. cikkAz ezen irányelvben használt fogalmak megegyeznek a 72/462/EGK irányelvben használtakkal.Továbbá:a) "friss hús": a házi sertés friss húsa;b) "vizsgálat": az a vizsgálat, amely a trichinelláknak a friss húsban történő kimutatására irányul.2. cikk(1) Azért, hogy Közösségen belüli kereskedelembe lehessen bocsátani harmadik országból származó olyan friss húst, amely vázizmokat (harántcsíkolt izmokat) tartalmaz, azt a hatósági állatorvos felügyelete mellett és felelősségére megvizsgálják.(2) A vizsgálatot az I. mellékletben meghatározott valamelyik módszer szerint végzik a teljes vágott testen, vagy ennek hiányában mindegyik fél testen, negyed testen vagy darabon, amelyet a Közösségbe importálnak.(3) A vizsgálatot olyan vágóhídon végzik, amelyet az exportáló országban a 72/462/EGK irányelv 4. cikkének megfelelően engedélyeztek, és amelyben ennek az irányelvnek a 4. cikkével összhangban engedélyezett a vizsgálat elvégzése.(4) A vizsgálatot a 72/462/EGK irányelv B. mellékletének X. fejezetében előírt állat-egészségügyi jelölés előtt végzik.(5) Ha a vizsgálatot az exportáló országban nem lehet elvégezni, a tagállam – ahová a friss húst szándékoznak beszállítani – engedélyezheti a hús importját, amennyiben a vizsgálatot saját területén a 72/462/EGK irányelv 24. cikke (2) bekezdésében előírt közegészségügyi ellenőrzéssel egyidőben elvégzik egy, az említett irányelv 27. cikke (1) bekezdésének b) pontja szerinti vizsgálóállomáson.(6) a) Ha a vizsgálat eredménye negatív, a friss húst a III. melléklet értelmében azonnal megjelölik a vizsgálat után.b) Tintával történő bélyegzés esetén a 72/462/EGK irányelv 17. cikkének (3) bekezdése értelmében színezőanyagot használnak.3. cikk(1) A 2. cikktől eltérve a tagállam, ahová bizonyos harmadik országokból vagy ilyen országok részeiből származó friss húst szándékoznak beszállítani, engedélyezheti a hús vizsgálat alóli felmentését, amennyiben az le van fagyasztva a IV. melléklet rendelkezéseinek megfelelően.(2) Ezt a kezelést az exportáló harmadik országban lévő létesítményben végzik, a 4. cikk (1) bekezdésében leírtak értelmében.Az exportáló harmadik országban végzett lefagyasztást a húst kísérő egészségügyi bizonyítványon a 72/462/EGK irányelv 22. cikkének (3) bekezdésében említett módon a hatósági állatorvosnak igazolnia kell.(3) Ha a kezelést nem végzik el az exportáló harmadik országban, a 2. cikk (5) bekezdésében említett vizsgálóállomáson hajtják végre.Valamely tagállamban végzett fagyasztást a húst kísérő egészségügyi bizonyítványon a 72/462/EGK irányelv 25. cikkben említett módon a hatósági állatorvosnak igazolnia kell.4. cikk(1) A 9. cikkben szabályozott eljárásnak megfelelően döntik el, hogy engedélyezhető-e valamely vágóhíd számára a vizsgálat elvégzése, vagy egy darabolóüzem számára az ilyen vizsgálaton átesett hús feldarabolása és kicsontozása, vagy hogy engedélyezhető-e egy létesítmény számára a 3. cikkben említett fagyasztással történő kezelés végzése. A 72/462/EGK irányelv 4. cikkének követelményein túl számot kell adni az irányelvnek való megfelelés céljából nyújtott garanciákról, valamint vágóhidak esetén:a) a vizsgálat elvégzéséhez szükséges helyiségek és berendezés meglétéről;b) a vizsgálat elvégzéséért felelős személyzet képesítéséről.Egy vágóhíd vagy darabolóüzem számára akkor adják meg az engedélyt, ha az érintett harmadik ország illetékes hatósága hivatalosan elismerte, hogy a vágóhíd vagy darabolóüzem képes eleget tenni az 5. cikkben és a III. mellékletben megállapított feltételeknek; valamint vágóhíd esetében rendelkezik egy olyan laboratóriummal, amely megfelel a II. melléklet I. fejezetében megállapított feltételeknek, és amely képes eleget tenni az I. mellékletben, illetve a II. melléklet többi fejezetében ismertetett követelményeknek.Egy létesítmény számára akkor adják meg az engedélyt a fagyasztással történő kezelés végzésére, ha az érintett harmadik ország illetékes hatósága hivatalosan elismerte, hogy a létesítmény képes eleget tenni a IV. mellékletben megállapított feltételeknek.(2) A 72/462/EGK irányelv 4. cikkének (4) bekezdésében említett listá(ko)n külön meg kell jelölni azoknak a létesítményeknek a nevét, amelyek az (1) bekezdés értelmében megkapták az engedélyt.5. cikk(1) Azokon a vágóhidakon, amelyek a 4. cikknek megfelelően megkapták az engedélyt, a sertéseket, amelyek húsát a Közösségbe kívánják szállítani, külön helyiségekben vagy ilyenek hiányában egy másik időpontban kell levágni azoknak a sertéseknek a vágásához képest, amelyek húsát nem szándékoznak a Közösségbe szállítani, kivéve ha az utóbbiak húsát ugyanennek az eljárásnak megfelelően vizsgálták meg.(2) Az olyan hús darabolását és kicsontozását, amely negatív eredményt mutatott a vizsgálaton és a Közösségbe kívánják szállítani, darabolóüzemekben kell elvégezni, a 4. cikknek megfelelően.Ezekben a darabolóüzemekben az ilyen húsok darabolását és kicsontozását külön helyiségekben, vagy ilyenek hiányában egy másik időpontban kell elvégezni azokhoz a húsokhoz képest, amelyeket nem szándékoznak a Közösségbe szállítani, kivéve ha az utóbbi húsokat is ugyanennek az eljárásnak megfelelően vizsgálják meg.6. cikkA 72/462/EGK irányelv 5. cikkében előírt harmadik országban végzett vizsgálatoknak szintén igazolniuk kell, hogy ezen irányelvet alkalmazzák.7. cikkA tagállamok összeállítják és közlik a Bizottsággal a 2. cikk (5) bekezdésében említett vizsgálati állomások listáját, ahol:- a vizsgálat,- a 3. cikkben említett fagyasztáselvégezhető.Biztosítaniuk kell, hogy ezek az állomások el vannak látva a kérdéses műveletek elvégzésére alkalmas felszereléssel.8. cikkA Bizottság javaslata alapján a Tanács 1979. január 1. előtt dönt az I. mellékletben meghatározott módszerek kiegészítéséről.9. cikk(1) Amennyiben az e cikkben meghatározott eljárást kell alkalmazni, akkor az ügyet az elnök, saját kezdeményezésére vagy egy tagállam kérésére, haladéktalanul az 1968. október 15-i tanácsi határozattal felállított Állat-egészségügyi Állandó Bizottság (a továbbiakban "a bizottság") elé terjeszti.(2) A bizottságon belül a tagállamok szavazatait a Szerződés 148. cikkének (2) bekezdésében előírtaknak megfelelően súlyozzák. Az elnök nem szavazhat.(3) A Bizottság képviselője előterjeszti az elfogadásra szánt intézkedések tervezetét. A Bizottság az intézkedéseket az elnök által a vizsgálatra beterjesztett kérdés sürgősségétől függően megállapított határidőn belül véleményezi. A véleményeket 41 szavazatos többséggel kell elfogadni.(4) Ha az intézkedések összhangban vannak a bizottság véleményével, a Bizottság elfogadja és azonnal végrehajtja azokat. Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé.A Tanács az intézkedéseket minősített többséggel fogadja el.Ha a javaslatnak a Tanács elé terjesztésétől számított három hónapon belül a Tanács semmilyen intézkedést nem fogadott el, a Bizottság fogadja el a javasolt intézkedéseket, és azonnal végrehajtja azokat, kivéve azt az esetet, ha a Tanács ezeket az intézkedéseket egyszerű többséggel elutasította.10. cikkA 9. cikket 1981. június 21-ig kell alkalmazni.11. cikkA tagállamok legkésőbb 1979. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.12. cikkEnnek az irányelvnek a tagállamok a címzettjei.Kelt Brüsszelben, 1976. december 21-én.a Tanács részérőlaz elnökA. P. L. M. M. van der Stee[1] HL L 172., 1975.7.3., 17. o.[2] HL L 302., 1972.12.31., 28. o.--------------------------------------------------I. MELLÉKLETA TRICHINELLÁK VIZSGÁLATÁNAK MÓDSZEREII. TRICHINOSZKÓPOS VIZSGÁLATa) FelszerelésEgy 50-szeres és 80–100-szoros nagyítású izzólámpás trichinoszkóp.Egy kompresszórium, amely két egymással szemben összenyomható üveglapból áll, amelyek közül az egyik azonos nagyságú mezőkre van felosztva, kis hajlított ollók, kis csipeszek, a minták feldarabolására szolgáló kés, kis számozott tartályok a minták elkülönített tárolására, csepegtető pipetta, egy üveg ecetsav és egy üveg kálium-hidroxid-oldat a mészsók kioldására vagy a szárított hús puhítására.b) MintavételEgész testek esetén legalább egy mogyorónyi nagyságú mintát kell venni mindkét rekeszoszlopból az inas részbe történő átmeneti részből.Ha csak egy rekeszoszlop áll rendelkezésre, egy kétmogyorónyi nagyságú mintát kell venni. Ha mindkét rekeszoszlop hiányzik, két, körülbelül mogyorónyi nagyságú mintát kell venni a rekeszizom bordai vagy szegycsonti részéből, vagy a körülményektől függően a nyelvizomból, a rágóizomból, illetve a hasizmokból.Húsdarabok esetén minden darabból venni kell három darab, kevés zsírt tartalmazó, lehetőleg mogyorónyi nagyságú vázizom-mintát, különböző pontokról, és ahol lehetséges, csontok vagy inak mellől.c) MódszerHa mindkét rekeszoszlop rendelkezésre áll, a trichinellavizsgálónak ki kell metszenie mindegyik fent említett, egész testből származó mintából hét darab, zabszem nagyságú darabot, hogy összesen 14 legyen; ha csak egy rekeszoszlop van meg, 14 darabot, különböző helyekről, és ha lehetséges, az inas részbe történő átmeneti részből; azután össze kell préselni ezeket a tárgylemezek között úgy, hogy egy közönséges nyomtatott szöveget tisztán ki lehessen olvasni a lemezpreparátumon keresztül. Ha a vizsgálandó húsminták szárazak és régiek, a preparátumokat a kompresszió előtt egy rész kálium-hidroxid-oldatból és körülbelül két rész vízből álló keverékben 10–20 percig puhítani kell.Egész testek esetében, ha a mintát a rekeszizom bordai vagy szegycsonti részéből, a nyelvizomból vagy a rágóizomból, illetve a hasizmokból kell venni, akkor minden mintából 14 darab zabszem nagyságú darabot kell kimetszeni, azaz összesen 28-at.A trichinellavizsgáló a húsdarabokból vett minták mindegyikéből négy darab zabszem nagyságú darabot metsz ki, hogy összesen 12 legyen.A trichinoszkópos vizsgálatot úgy kell végezni, hogy minden preparátumot lassan és alaposan át kell nézni. Ha a trichinoszkópos vizsgálat olyan gyanús területeket tár fel, amelyek természete még a trichinoszkóp legerősebb nagyításával sem határozható meg biztosan, akkor ezeket mikroszkóppal kell ellenőrizni.A mikroszkópos vizsgálatot úgy kell végezni, hogy minden preparátumot 30–40-szeres nagyítással lassan és alaposan át kell nézni.Bizonytalan eredmény esetén a vizsgálatot további mintákkal és lemezpreparátumokkal kell folytatni, ha szükséges, erősebb nagyítással, amíg a szükséges információt meg nem kapják. A trichinoszkópos vizsgálatot legalább három percig kell végezni.A trichinoszkópos vizsgálatot legalább hat percig kell végezni kiegészítő minták esetén, amelyeket a rekeszoszlop bordai vagy szegycsonti részéből, a nyelvizomból vagy a rágóizomból, illetve a hasizmokból vettek.A vizsgálatra meghatározott minimális időtartam nem tartalmazza azt az időt, amely a mintavételezéshez és a preparátumok elkészítéséhez szükséges.Általános szabályként megfogalmazható, hogy a trichinellavizsgáló napi 840 darabnál, kivételes esetben 1050 darabnál többet nem vizsgálhat meg.II. MESTERSÉGES EMÉSZTÉSI ELJÁRÁSa) Felszerelés és anyagok- mintavételezésre szolgáló kés,- kis méretű számozott, zárható tartályok a minták tárolására, ha szükséges, a vizsgálatok ismétléséig,- inkubátor,- 2–3 literes üvegtölcsér, az üvegtölcsérhez állvány, egy gumi összekötő tömlő, bilincsek az összekötő tömlő rögzítésére,- egy műanyag szűrő (körülbelül 18 cm átmérőjű, és körülbelül 1 mm-es lyukbőséggel),- géz,- kis, elhegyesedő, zárt cső,- egy üvegből készült tömbedény,- egy húsdaráló,- egy sztereomikroszkóp,- emésztőfolyadék a következő összetételben:10 g pepszin (1200 egység/g), 5 ml sósav (legalább 37 %-os) csapvízzel egy literre felöntve.b) Mintavételezés1. Egész testek esetén legalább egy 20 g-os mintát kell venni a rekeszoszlopból, az inas részbe történő átmeneti részből. A rekeszoszlopok hiánya esetén egy legalább 20 g-os mintát kell venni a rekeszizom bordai vagy szegycsonti részéből, vagy a nyelvizomból vagy a rágóizomból, illetve a hasizmokból.2. Húsdarabok esetén legalább 20 g, kevés zsírt tartalmazó vázizom-mintát kell venni, ha lehetséges, csontok vagy inak mellől.c) MódszerEgy 10 sertésből származó egyesített minta vizsgálatánál egy 10 g-os mintát készítenek minden egyes 20 g-os mintából. A fennmaradó 10 g-ot fenntartják a kiegészítő egyedi mintavizsgálat céljára, ha az szükségessé válik.10 darab, egyenként 10 g tömegű mintából egy együttes mintát képeznek; azt ledarálják egy (2 mm-es lyukbőségű) húsdarálóval, és lazán szétterítik egy egyrétegű gézzel kibélelt szűrőn. A szűrőt azután egy üvegtölcsérben helyezik el, amelyből egy gumis összekötőcső vezet egy kis zárt végű elhegyesedő kémcsőbe; a tölcsért a széléről öntve feltöltik emésztőfolyadékkal, amíg a vizsgálandó anyagot teljesen el nem lepi. A vizsgálandó anyag és az emésztőfolyadék aránya körülbelül 1:20–1:30 legyen.18–20 órás, 37–39 °C-on végzett inkubálás után a kis elhegyesedő csövet leválasztják és eltávolítják. Miután óvatosan leöntjük a felül úszó folyadékot, a cső hegyében lévő üledéket egy edénybe óvatosan ki kell öblíteni. Azután meg kell vizsgálni a trichinellák jelenlétét sztereómikroszkóppal, 20–40-szeres nagyítással.Az együttes minta vizsgálatának pozitív vagy kétes eredménye esetén a fennmaradó egyedi mintákat külön-külön kell megvizsgálni az egyes sertésekből vett további 20 g hozzáadásával, vagy húsdarabok esetén, az egyes darabokból vett 20 g hozzáadásával, a b) pont szerint.III. AZ EGYÜTTES MINTÁK MESTERSÉGES EMÉSZTÉSÉN ALAPULÓ MÓDSZERa) Felszerelés és reagensek- kés és csipesz mintagyűjtésre,- húsdaráló 2–3 mm átmérőjű lyukakkal,- egy 3 ml-es Erlenmeyer-lombik gumi- vagy vattadugóval,- egy 2000 ml-es űrtartalmú kúpos választótölcsér,- egy közönséges A-alapú állvány, körülbelül 28 cm hosszú, 80 cm-es rúddal,- egy körülbelül 10–11 cm-es átmérőjű gyűrű, amely rögzíthető az állványhoz,- egy bilincs lapos szorítópofával (23 × 40 mm), amely kettős kapoccsal rögzíthető az állványhoz,- egy 80-as számú Endecott-szűrő (177-es szitaszövet-finomság) 11 cm-es külső átmérővel, réz vagy rozsdamentes acél szitaszövettel,- egy műanyag tölcsér legalább 12 cm-es belső átmérővel,- egy közönséges preparáló mikroszkóp (40-szeres nagyítású) a hozzátartozó lámpával, vagy egy standard binokuláris mikroszkóp (40-szeres nagyítás),- egy trichinoszkóp vízszintes asztallappal a kompresszor számára,- a trichinoszkóp használata: egy külső megjelenésében a kompresszorhoz hasonló, körülbelül 60–65 cm3 térfogatú lárvaszámláló medence. A lárvaszámláló medence a következőképpen írható le:A medence kiképzése szerint egy 23 cm hosszú üveglemez, amely olyan vastag, mint a közönséges kompresszor szimpla lemeze. Valamivel keskenyebb azonban, például 4,5 cm-es, azért, hogy lehessen rajta rögzíteni egy 2 mm vastag, 1,8 cm magas és 17,5 cm hosszú tárgylemezt az alsó lemez mindkét hosszú oldalán.A medence a végein két tárgylemezzel le van zárva, amelyek közvetlenül az alsó lemezre vannak rögzítve, és amelyek 5 cm hosszúak, 1 cm magasak és 2 mm vastagok. A medence magassága, belülről mérve, így körülbelül 1 cm lesz.A lemezek közönséges üvegragasztóval vannak összeragasztva. Az alsó lemez mindkét végének körülbelül 2,8 cm-es része biztonsági okokból és azért, hogy a megtöltött medence könnyen kezelhető legyen, szabadon marad.A medence össztérfogata körülbelül 60–65 cm3,- a mikroszkóp használatakor néhány 9 cm átmérőjű Petri-csészére van szükség,- egy filctoll, amely megjelöli a Petri-csésze alján az 1 cm-es négyzetekből álló vizsgálati területeket,- 10 literes tárolóedények, amelyeket a készülék formalinos kezelésekor, valamint pozitív eredmények esetén a fennmaradó emésztőfolyadék tárolására használnak,- tömény (37 %-os) sósav,- 30000 egység/gramm "Merck" gyártmányú porított pepszin vagy ismert erősségű pepszin más gyártótól,- egy vagy két tálca, amelyeken elfér 100 minta vagy körülbelül 2 g hús.b) Mintagyűjtés1. Egész testek esetén egy körülbelül 2 g-os mintát kell venni a rekeszoszlopból, az inas részbe átmenő részből. A rekeszoszlopok hiánya esetén egy ugyanekkora mintát kell venni a rekeszizom bordai vagy szegycsonti részéből, a nyelvizomból, a rágóizomból vagy a hasizmokból.2. Húsdarabok esetén legalább 20 g, kevés zsírt tartalmazó vázizom-mintát kell venni, ha lehetséges, csontok vagy inak mellől.c) MódszerKörülbelül 1 g mintát kell venni a sertésekből nyert 100 egyedi minta mindegyikéből. Az egyesített mintát egyszer átdarálják.A ledarált húst behelyezik egy 3 literes Erlenmeyer-lombikba 7 g pepszinnel, körülbelül 2 liter kb. 37–40 °C-ra melegített csapvízzel és 25 ml koncentrált sósavval együtt. A keveréket felrázzák, hogy a pepszin feloldódjon.Az oldat pH-ja körülbelül 1,5–2.- Az emésztéshez az Erlenmeyer-lombikot 37 °C-on körülbelül négy órán át inkubálják. A lombikot az inkubáció alatt rendszeresen, vagyis óránként egyszer vagy kétszer, felrázzák.- Az emésztett oldatot a szűrőn keresztül átszűrik egy 2 literes kúpos választótölcsérbe, és állni hagyják az állványon legalább egy óráig.- Összesen körülbelül 45 cm3-nyi mennyiséget öntenek ki a tölcsérből, és azt elosztják 15 ml-enként a három Petri-csészébe, amelyek alján 1 cm-es négyzetek vannak kijelölve.- Mindegyik Petri-csészét alapos trichinellalárva-vizsgálatnak vetik alá a mikroszkóp alatt (körülbelül 40-szeres nagyítással).- Ha lárvaszámláló medencét használnak, a 45 cm3-t elosztják két lárvaszámláló medence között, és megvizsgálják a trichinoszkóp alatt.A lárvák felismerhető organizmusok formájában jelennek meg az üledékben, és gyakran, amikor a víz kézmeleg, meg lehet figyelni a "spirális alakzatok" forgó és kitekeredő mozgását.Ha nem képződik eléggé átlátszó üledék, öblítéssel kell tisztítani. Az utolsó 45 ml-s mintát beöntik egy kémcsőbe, és 15 percig hagyják ülepedni. A felül úszó folyadékot azután leszívással óvatosan eltávolítják, majd az üledéket 45 ml csapvízben szuszpendálják.Egy további 15 perces ülepítési időtartam után a felülúszó folyadékot leszívással óvatosan megint eltávolítják, és az üledéket egy Petri-csészében óvatosan átöblítik 20 ml csapvízzel, majd megvizsgálják.Az együttes minta vizsgálatának pozitív vagy kétes eredménye esetén a fennmaradó egyedi mintákat külön-külön kell megvizsgálni az egyes sertésekből vett további 20 g hozzáadásával, vagy húsdarabok esetén az egyes darabokból vett 20 g hozzáadásával, a fenti b) pont szerint.--------------------------------------------------II. MELLÉKLETI. FEJEZET ENGEDÉLYEZÉSI FELTÉTELEK TRICHINELLAVIZSGÁLÓ (TRICHINELLA SPIRALIS) LABORATÓRIUMOK SZÁMÁRA1. A trichinellavizsgáló laboratóriumokat a sertésvágóhidak mellé kell telepíteni, és ha a létesítmény nem rendelkezik azokkal a felszerelésekkel, amelyek megfelelnek az irányelv harmadik országokra vonatkozó egyéb feltételeinek, legalább a következőkkel legyen ellátva:a) egy zárható helyiség, amely megfelelően fel van szerelve a minták előkészítésére; falai simák, mosható, világos színű burkolattal vagy festéssel fedve egészen 2 m-es magasságig. Minden alkalmazott vizsgálati módszernek biztosítani kell egy előkészítő helyiséget;b) egy megfelelően felszerelt, zárható trichinoszkópos és mikroszkópos vizsgálati helyiség;c) egy megfelelő szellőzést biztosító berendezés, és ha szükséges, légkondicionáló berendezés, amely biztosítja, hogy a helyiség hőmérséklete nem haladja meg a + 25 °C-ot;d) megfelelő természetes vagy mesterséges világítás, amely nem torzítja a színeket; a közvetlen napfényt el kell kerülni;e) az előkészítő helyiségben megfelelő felszerelés kézmosásra és kézfertőtlenítésre;f) a vizsgálóhelyiség elsötétítésére alkalmas berendezés;g) lehetőség szerint hűtőgépek a húsminták tárolására;h) egy mosogatóhelyiség a vizsgálati eszközök tisztítására és fertőtlenítésére (pl. mintatárolók, kompresszorok, kések és ollók) a következőkkel:- vízálló padlóburkolattal, amely nem korhad, könnyen tisztítható és fertőtleníthető,- sima falakkal, amelyek legalább 2 m-es magasságig be vannak vonva mosható, világos színű burkolattal vagy festékkel;i) öltözőhelyiségek, mosdókagylók, mosdók és vízöblítős vécék;j) mosdókagylók hideg és meleg folyóvízzel, tisztító- és fertőtlenítőszerekkel, valamint eldobható kéztörlőkkel;k) vizet át nem eresztő, rozsdamentes tartályok, hermetikusan zárt fedővel a minták vizsgálat utáni gyűjtésére, amelyeket úgy terveztek, hogy megakadályozzák tartalmuk illetéktelen eltávolítását;l) megfelelő meleg és hideg ivóvízellátás;m) a szennyvíz eltávolítására szolgáló berendezés, amely megfelel a vágóhidak engedélyezési feltételeinek;n) kártevők (rovarok, rágcsálók stb.) elleni védelemre alkalmas felszerelés.II. FEJEZET A TRICHINELLAVIZSGÁLÓ LABORATÓRIUMOK SZEMÉLYZETÉVEL, HELYISÉGEIVEL, FELSZERELÉSÉVEL ÉS MŰSZEREIVEL SZEMBEN TÁMASZTOTT KÖVETELMÉNYEK2. Mindenkor a legnagyobb tisztaságot kell megkövetelni a laboratóriumi személyzettel, a helyiségekkel, a felszereléssel és a műszerekkel szemben:a) a személyzet tiszta munkaruhát viseljen, kezüket a munkaidő alatt többször és minden szünet után mossák meg;b) semmilyen állatot nem szabad bevinni a trichinellavizsgáló laboratóriumokba;c) a felszerelést és a műszereket tisztán és megfelelő műszaki állapotban kell tartani. Alaposan tisztítani és fertőtleníteni kell azokat többször a napi munka során, valamint a munkaidő után.3. Minden célra ivóvizet kell használni.4. A vizsgálatokra húsmintákat vevő személyzetnek egészségügyi szempontból meg kell felelnie a 72/462/EGK irányelv B. melléklete IV. fejezetének 11. és 12. pontjában előírt szabályoknak.5. A vizsgálathoz szükséges húsmintákat a vágás után azonnal be kell gyűjteni, és rögtön meg kell vizsgálni a vágóhíd trichinellavizsgáló laboratóriumában.Ezek a vizsgálatok nem végezhetők el azon a vágóhídon kívül, ahol az állatokat levágták.6. A kimerültség, illetve következményeinek elkerülése végett a vizsgáló személyzetnek rövid szüneteket kell tartania a napi munka során.III. FEJEZET A TRICHINOSZKÓPOKKAL SZEMBEN TÁMASZTOTT KÖVETELMÉNYEKA trichinoszkópok felépítésével és tervezésével szemben támasztott minimális követelmények a következők:1. Egyszerű működés.2. Nagy fényerő:- pontos eredményeket kell kapni még olyan helyiségben is, amelyik nem teljesen sötét,- fényforrásként egy 100 W-os (12 V-os) izzót kell használni.3. Megfelelő nagyítás:- a normális munkanagyítás: 50-szeres,- 80–100-szoros nagyítás a normális munkanagyítással nem egyértelműen azonosítható objektumok pontosabb értékelésére.4. Felbontóképesség:- jól meghatározható színű, tiszta, éles képet kell elérni minden egyes nagyításnál.5. Állító mechanizmus:- a nagyítás minden egyes állítását a fényerő automatikus beállítása kísérje.6. Kontrasztnövelés (élességjavítás):- a kondenzort íriszblendével kell ellátni, amely a nehezebb esetek alaposabb vizsgálata esetén lehetővé teszi a képélesség növelését,- az íriszblende könnyen működtethető legyen (pl. szabályozókar a trichinoszkóp emelvényén).7. Könnyű fókuszálás:- gyors fókuszálás egy állítógyűrű segítségével,- pontos fókuszálás egy szabályozókar segítségével.8. Feszültségszabályozás:- oly módon, hogy a fényességet a szükséges mértékben lehessen állítani.9. A kompresszor egyirányú mozgása:- egy automata blokkoló mechanizmus biztosítja, hogy a kompresszor csak egy irányban tudjon mozogni, hogy ezzel megakadályozható legyen a nem szándékosan történő elmozdítása.10. A kivetítő képernyő szabadon áttekinthető.11. Kivetítő képernyő:- legalább 54 cm átmérőjű,- nagy visszaverőképességű,- tartós,- leszerelhető,- könnyen tisztítható.--------------------------------------------------III. MELLÉKLETA TRICHINELLAVIZSGÁLATON ÁTESETT HÚS MEGJELÖLÉSE1. A hús megjelölése a hatósági állatorvos felelőssége. Ezért magánál tartja:- a jelölésre szolgáló eszközt, amelyet csak a jelöléskor ad át a segédszemélyzetnek, és csak az ehhez szükséges időtartamra,- az (5) bekezdésben említett címkéket. Ezeket a címkéket felhasználáskor a szükséges számban átadja a segédszemélyzetnek.2. A jelölésnek kereknek és 2,5 cm átmérőjűnek kell lennie. A következő információnak kell megjelennie tökéletesen olvasható betűkkel:- középtájon a "T" nagybetű 1 cm hosszú és 0,2 cm széles szárakkal,- a "T" betű alatt a következő rövidítések valamelyike: CEE, EEG, EWG, EØF vagy EEC. A betűk 0,4 cm magasak legyenek.3. A vágott testeket tintával vagy beégetéssel kell megjelölni a combok belső felületén, a (2) bekezdésnek megfelelően.4. A fejeket tintával vagy beégetéssel kell megjelölni úgy, hogy a jelölés megfeleljen a (2) bekezdés előírásainak.Az egészségügyi jelölés alól mentesített darabolt részek kivételével a 72/462/EGK tanácsi irányelv B. melléklete X. fejezetének (43) bekezdése értelmében a darabolóüzemekből származó, a szabályoknak megfelelően jelölt vágott testekből vett darabolt részeket, amennyiben nincsenek lepecsételve, meg kell jelölni a (2) bekezdés szerint, mielőtt állat-egészségügyi jelöléssel ellátják.A fent említett (43) bekezdés második albekezdésében említett feliratnak meg kell felelnie az alábbi (6) bekezdésben előírt feltételeknek.5. Egy kerek függőcímkével is elvégezhető a jelölés. Ez a címke, amelyet oda kell erősíteni minden darabhoz vagy minden vágott testhez, nem használható fel újra, erős anyagból készült, és megfelel minden higiéniás követelménynek. A következő információt kell feltüntetni a zárópecséten tökéletesen olvasható betűkkel:- a középtájékon nagy "T" betűvel,- a "T" betű alatt a következő rövidítések valamelyike: CEE, EEG, EWG, EØF vagy EEC. A betűk 0,2 cm magasak legyenek.6. A (4) bekezdésben említett irányelv B. melléklete X. fejezetének (44) bekezdésében előírt címke az állat-egészségügyi jelölésen kívül világosan olvasható jelöléssel rendelkezzen a (2) bekezdésben meghatározottakhoz hasonlóan.--------------------------------------------------IV. MELLÉKLETA HÚS FAGYASZTÁSA1. A fagyasztva érkezett húst ebben az állapotban kell tárolni.2. A fagyasztóhelyiség technikai felszerelése és energiaellátása olyan legyen, hogy a (6) bekezdésben megadott hőmérsékletet hamar el lehessen érni, és fenn lehessen tartani a helyiség és a hús minden egyes részében.3. A szigetelt csomagolást fagyasztás előtt el kell távolítani, kivéve olyan húsok esetében, amelyek már teljes kiterjedésükben elérték a (6) bekezdésben említett hőmérsékletet, amikor bevitték azokat a hűtőhelyiségbe.4. A szállítmányokat a hűtőhelyiségben elkülönülten, lezárva kell tárolni.5. Rögzíteni kell azt a dátumot és az időpontot, amikor az egyes szállítmányokat behozzák a hűtőhelyiségbe.6. A hőmérséklet a hűtőhelyiségben legalább –25 °C legyen. Ezt hitelesített termoelektromos műszerrel kell mérni, és az adatokat folyamatosan rögzíteni kell. A méréseket nem szabad közvetlenül a hideg levegőáramban végezni. A műszereket el kell zárni. A diagramok tartalmazzák a behozatali húsvizsgálati nyilvántartás fontosabb számait, a fagyasztás kezdetének és befejezésének dátumát és időpontját, és azokat összeállításuk után egy évig meg kell őrizni.7. Egy maximum 25 cm átmérőjű vagy vastagságú húst legalább 240, míg egy 25–50 cm átmérőjű vagy vastagságú húst legalább 480 óráig kell folyamatosan hűteni. Ez a fagyasztási eljárás nem alkalmazható azokra a húsokra, amelyek nagyobb átmérőjűek vagy vastagabbak. A fagyasztási időt attól az időponttól kell számítani, amikor a hűtőhelyiség hőmérséklete eléri a (6) bekezdésben említett értéket.--------------------------------------------------


title: A Tanács 95/7/EK irányelve (1995. április 10.) a 77/388/EGK irányelv módosításáról és a hozzáadottérték-adó tekintetében új egyszerűsítési intézkedések bevezetéséről – bizonyos adómentességek alkalmazási köre és azok végrehajtásával kapcsolatos gyakorlati intézkedések

text:
Fontos jogi nyilatkozat

|

31995L0007

Hivatalos Lap L 102 , 05/05/1995 o. 0018 - 0024

		A Tanács 95/7/EK irányelve(1995. április 10.)a 77/388/EGK irányelv módosításáról és a hozzáadottérték-adó tekintetében új egyszerűsítési intézkedések bevezetéséről – bizonyos adómentességek alkalmazási köre és azok végrehajtásával kapcsolatos gyakorlati intézkedésekAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 99. cikkére,tekintettel a Bizottság javaslatára,tekintettel az Európai Parlament véleményére,tekintettel a Gazdasági és Szociális Bizottság véleményére,mivel a belső piac működését javítani lehet olyan közös szabályok bevezetésével, amelyek tisztázzák a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i, 77/388/EGK tanácsi irányelvének [1] 14. cikke (1) bekezdésében, 15. cikkének 2. pontjában és 16. cikke (1) bekezdésében meghatározott egyes mentességek alkalmazási körét, a kapcsolódó intézkedéseket és alkalmazásukat; mivel az ilyen közös szabályok bevezetését az említett irányelv és különösen annak 14. cikkének (2) bekezdése és 16. cikkének (3) bekezdése rendeli el;mivel a 77/388/EGK irányelv módosításáról és a hozzáadottérték-adó tekintetében az egyszerűsített eljárás bevezetéséről szóló, 1992. december 14-i, 92/111/EGK tanácsi irányelve [2] 3. cikke különleges szabályok bevezetéséről rendelkezik, az adóalanyok között bonyolódó láncügyletek adóztatása tekintetében; mivel e szabályoknak nemcsak a közös hozzáadottértékadó-rendszer semlegességét meghirdető elv érvényesülését kell biztosítaniuk a termékek és szolgáltatások származását illetően, hanem a hozzáadottérték-adónak és az átmeneti időszak során annak megfigyelését célzó intézkedések vonatkozásában mérvadó, választott elveknek való megfelelést is;mivel helyénvaló a behozatal adóalapjában belefoglalni a Közösségen belül bármely rendeltetési helyre történő termékértékesítés során felmerülő valamennyi járulékos költséget, minthogy az a hely a behozatal idején már ismert; mivel ennek eredményeképpen a szolgáltatásnyújtások a 77/388/EGK irányelv 14. cikke (1) bekezdésének i) pontja értelmében adómentességet élveznek;mivel azon irányelv 15. cikkének (2) bekezdése úgy rendelkezik, hogy a Bizottság javaslatokat nyújt be a Tanácshoz a Közösség adózási szabályainak létrehozására, amelyek meghatározzák az utasok személyi poggyászában szállított termékek értékesítésére vonatkozó exportadó alóli mentesség körét és az annak végrehajtásával kapcsolatos gyakorlati intézkedéseket;mivel helyénvaló, hogy a tagállamok meghosszabbítsák az említett irányelv 20. cikke (2) bekezdésében elrendelt módosítások kiszámításának alapjául szolgáló időszakot legfeljebb 20 évre a tárgyi eszközként megszerzett ingatlanok tekintetében, szem előtt tartva azok gazdasági élettartamát;mivel lehetővé kell tenni a tagállamok számára, hogy fenntartsák azon adómértéket, amelyet vállalkozási szerződés keretén belül, 1993. január 1-jén végzett vállalkozási munkát követően a termékekre alkalmaztak;mivel a területi hatályra vonatkozó szabályok és a Közösségen belüli termékszállításra meghozott adóintézkedések szabályai egyszerű és kielégítő módon működnek mind a kereskedők, mind a tagállamok hatóságai számára;mivel az egy tagállamon belül lezajló olyan szállítási műveletnek Közösségen belüli termékszállítási műveletként való kezelésével, amennyiben azok közvetlenül kapcsolódnak a tagállamok közötti termékszállításhoz, egyszerűsíteni lehet nemcsak az ilyen hazai értékesítési szolgáltatások megadóztatására vonatkozó elveket és intézkedéseket, hanem azon szabályokat is, amelyek a járulékos szolgáltatásokra és a különféle ilyen szolgáltatások teljesítésében részt vevő közvetítők által nyújtott szolgáltatásokra vonatkoznak;mivel az ingatlanokon végzett bizonyos munkáknak vállalkozási szerződések keretében végzett munkákként való minősítése nehézségek forrásaként szolgál és ezért meg kell szüntetni;mivel az ingó materiális javakon végzett munka területén a Közösségen belüli kereskedelem megkönnyítése figyelembevételével az ilyen ügyletekre vonatkozó adózási rendelkezéseket módosítani kell azon esetekre nézve, amikor azokat olyan személy számára végzik, aki a hozzáadottérték-adó szempontjából szerepel egy olyan tagállam nyilvántartásában, amely különbözik attól, amelyben az ügyleteket ténylegesen megvalósították;mivel az említett irányelv 16. cikke (1) bekezdésének B.–E. része – különösen, ha azt együtt alkalmazzák a kötelezettségek alóli mentesítésre vonatkozó 22. cikk (9) bekezdésével – lehetővé teszi az olyan nehézségek leküzdését, amelyekkel a vámraktározási eljárás alá tartozó és ott tartott termékeket továbbító kereskedelmi láncok kereskedői néznek szembe;mivel ezen összefüggésben biztosítani kell, hogy az esetleg vámraktározási rendelkezések hatálya alá tartozó termékértékesítések és bizonyos termékekhez kapcsolódóan nyújtott szolgáltatások esetében az adóhatóság részéről alkalmazott bánásmód vonatkozzék azon ügyletekre is, amelyekben a termékek raktározása nem vámraktározást jelent;mivel ezen ügyletek elsősorban a nemzetközi határidős piacon értékesített nyersanyagokat és egyéb termékeket érintik; mivel össze kell állítani azon termékek jegyzékét, amelyek e rendelkezések hatálya alá tartoznak;mivel a Hozzáadottérték-adó Bizottsággal folytatott konzultációra is figyelemmel a tagállamok felelősek az olyan raktározási intézkedések meghatározásáért, amelyek nem tartoznak a vámraktározás körébe; mivel mindazonáltal elvben ki kell zárni a raktározás e módozataiból azon termékeket, amelyeket a kiskereskedelem számára kívánnak értékesíteni;mivel tisztázni kell néhány olyan szabályt, amely az adó alkalmazására vonatkozik azon esetekben, amikor a termékek kikerülnek az említett irányelv 16. cikk (1) bekezdésének B.–E. része által meghatározott rendelkezések hatálya alól, különösen az esedékes adó megfizetésére köteles személyt illetően;mivel tisztázni kell az említett irányelv 17. cikke (2) bekezdésének a) pontjában rögzített rendelkezések alkalmazási körét, amely a 28l. cikkben meghatározott átmeneti időszakban érvényes;mivel mindezek alapján a 77/388/EGK irányelvet módosítani kell,ELFOGADTA EZT AZ IRÁNYELVET:1. cikkA 77/388/EGK irányelv a következőképpen módosul:1. az 5. cikk (5) bekezdése helyébe a következő rendelkezés lép:"(5) A tagállamok bizonyos építési munkák átadását az (1) bekezdésben meghatározott értékesítésnek tekinthetik.";2. a 11. cikk B. része (3) bekezdése b) pontjának harmadik albekezdése helyébe a következő rendelkezés lép:"Az említett járulékos költségeket bele lehet számítani az adóalapba, ha azok az importáló tagállam területén belül egy másik rendeltetési helyre történő szállításból erednek, amennyiben ez a hely az adóköteles esemény keletkezésének időpontjában ismert.";3. a 15. cikk 2. pontjának második és harmadik albekezdése helyébe a következő három albekezdés lép:"Az utasok személyi poggyászában szállítható termékek értékesítése esetében a mentesség csak a következő feltételek teljesülése mellett érvényes:- az utas nem a Közösségen belül telepedett le,- a termékeket a Közösség területén kívüli rendeltetési helyre szállítják azon hónapot követő harmadik hónap vége előtt, amelyben az értékesítés történt,- az értékesítés teljes értéke, beleértve a hozzáadottérték-adót is, meghaladja a 69/169/EGK [3] irányelv 7. cikkének (2) bekezdésével összhangban megállapított 175 ECU-nek megfelelő nemzeti pénznemben kifejezett összeget; a tagállamok mentességben részesíthetik az ezen összegnél kevesebb teljes értékkel rendelkező értékesítéseket.A második albekezdés alkalmazásában:- nem a Közösségen belül letelepedett utas: olyan utas, akinek állandó lakóhelye vagy szokásos tartózkodási helye nem a Közösség területén található. E rendelkezés alkalmazásában az "állandó lakóhely vagy a szokásos tartózkodási hely" az a hely, amely az útlevélben, a személyigazolványban, vagy más személyazonossági okmányban szerepel, amelyet érvényesként ismer el azon tagállam, amelynek területén az értékesítés történik,- a kivitel igazolásaként benyújtandó számla vagy azt helyettesítő bizonylat, amelyet azon a helyen, ahol a termékek elhagyták a Közösség területét, a vámhivatal bejegyzéssel látott el.Minden tagállam eljuttatja a Bizottsághoz azon bélyegzők mintapéldányait, amelyeket a harmadik albekezdés második francia bekezdésében említett igazolás céljára felhasznál. A Bizottság továbbítja ezen információt a többi tagállam adóhatóságaihoz."4. a 20. cikk (2) bekezdésének ezen utolsó albekezdése helyébe a következő rendelkezés lép:"A tárgyi eszközként megszerzett ingatlanok esetében a módosítási időszakot legfeljebb 20 évre meg lehet hosszabbítani.";5. a 28. cikk (2) bekezdése a következő ponttal egészül ki:"h) Azon tagállamok, amelyek 1993. január 1-jén hatályos, az 5. cikk (5) bekezdésének a) pontjában szabályozott lehetőséggel éltek, alkalmazhatják a vállalkozási szerződés alapján teljesített értékesítésekre a munka teljesítését követően a termékekre érvényes adómértéket.E rendelkezés alkalmazásában a vállalkozási szerződés alapján teljesített értékesítések az olyan értékesítések, amelyekben a vállalkozó a megbízója által e célból reá bízott anyagokból, illetve tárgyakból általa készített vagy összeállított ingóságokat értékesíti megbízójának, függetlenül attól, hogy a vállalkozó biztosította-e a felhasznált anyagok egy részét vagy sem.";6. a 28a. cikk (5) bekezdése a következőképpen módosul:- a bevezető mondat helyébe a következő rendelkezés lép:"A következőket ellenérték fejében értékesített termékekként kell kezelni:",- az a) pontot el kell hagyni,- a b) pont második albekezdésének negyedik francia bekezdését el kell hagyni,- a b) pont második albekezdésének ötödik francia bekezdése helyébe a következő rendelkezés lép:- "– az adóalany részére nyújtott szolgáltatás, amely magában foglalja a termékeken fizikailag azon tagállamban végzett munkát, amelyben a termékek feladása, illetve szállítása lezárul, feltéve hogy miután munkát végeztek a termékeken, azok visszajutnak a tagállamba azon adóalanyhoz, ahonnan eredetileg feladásra, illetve szállításra kerültek,";7. a 28b. cikk a következőképpen módosul:- a C. rész (1) bekezdésének első francia bekezdésében a vesszőt ponttal kell helyettesíteni és utána a következő albekezdéssel egészül ki:"Az olyan termékszállítás, ahol az indulás és az érkezés helye az ország területén található, olyan Közösségen belüli termékszállításnak minősül, ahol az ilyen szállítás közvetlenül kapcsolódik az olyan termékszállításhoz, amelyben az indulás, illetve az érkezés helye más-más tagállam területén található;",- "F. A szolgáltatások teljesítési helye az ingó materiális javak értékelése és a rajtuk végzett munka esetébenEltérve a 9. cikk (2) bekezdésének c) pontjától, azon helyet, ahol az ingó materiális javak értékelését, illetve a rajtuk végzett munkát olyan vásárló veszi igénybe, akit nem azon tagállamban tartanak a hozzáadottérték-adó tekintetében nyilván, mint amelyikben e szolgáltatásokat ténylegesen nyújtják, olyan helynek kell tekinteni, mint amely azon tagállam területén található, amelyik kiadta a vásárló azon hozzáadottértékadó-azonosító számát, amely keretében a szolgáltatást neki nyújtották.Ezen eltérést nem lehet alkalmazni azon esetben, ha a termékeket nem adták fel, illetve szállították el azon tagállamból, ahol a szolgáltatásokat ténylegesen nyújtották.";8. a 28c. cikk A. része a) pontjának első albekezdésében "az 5. cikkben és a 28a. cikk (5) bekezdésének a) pontjában meghatározott" szövegrész helyébe "az 5. cikkben meghatározott" szövegrész lép;9. a 28c. cikk E. részének (1) bekezdése helyébe a következő rendelkezés lép:"(1) A 16. cikkben:- "(1) Az egyéb közösségi adózási rendelkezések sérelme nélkül a tagállamok - a 29. cikkben meghatározott konzultációkra is figyelemmel - olyan különleges intézkedéseket tehetnek, amelyek arra irányulnak, hogy mentességben részesítsék a következő ügyletek némelyikét vagy mindegyikét, feltéve, hogy azok nem végső felhasználásra és/vagy fogyasztásra szolgálnak, továbbá hogy a hozzáadottérték-adó összege az A.–E. részben említett esetekre vonatkozó intézkedések megszüntetésekor megfelel azon adóösszegnek, amely ezen ügyletek mindegyikének az ország területén való megadóztatása esetén lett volna esedékes:A. termékimport, ha azok raktározási, de nem vámraktározási rendelkezések alá kerülnek;B. olyan termékek értékesítése, amelyeket a következőkre szántak:a) vám elé állítás és adott esetben ideiglenes raktározás alá helyezés;b) vámszabad területen vagy vámraktárban elhelyezés;c) vámraktározási eljárásban vagy aktív feldolgozási eljárásban részesítés;d) beengedés az ország felségvizeire:- azért, hogy fúró- vagy termelőberendezésbe beépítsék az ilyen berendezések építése, javítása, karbantartása, átalakítása vagy felszerelése céljából, vagy azért, hogy az ilyen fúró- vagy termelőberendezést a szárazfölddel összekössék,- a fúró- vagy termelőberendezéseken üzemanyag és ellátás biztosítása céljából;e) az ország területén raktározási, de nem vámraktározási eljárás alá helyezés.E cikk alkalmazásában raktár, de nem vámraktár a következő:- jövedéki termékek esetén a 92/12/EGK irányelv 4. cikkének b) pontja értelmében adóraktárként meghatározott hely,- a jövedéki termékektől különböző termékek esetén a tagállamok által ekként meghatározott hely. A tagállamok azonban csak vámraktározási eljárást alkalmazhatnak azon esetben, ha a termékeket a kiskereskedelmi szinten kívánják értékesíteni.Mindazonáltal a tagállamok alkalmazhatnak ilyen eljárást a következőknek szánt termékeknél:- adóalanyok, a 28k. cikkben megállapított feltételek alapján teljesített értékesítések céljaira,- a 28k. cikk szerinti vámmentes üzletek, amelyek azon utasok ellátására szolgálnak, akik harmadik országba tartó légi járatokon vagy hajóutakon utaznak, amennyiben e termékek a 15. cikk értelmében vámmentesek,- adóalanyok, akik légi járatokon vagy hajóutakon a légi vagy vízi jármű fedélzetén lévő utasokat látják el, amennyiben az érkezés helye a Közösség határain kívül van,- adóalanyok, a 15. cikk 10. pontja szerint adómentes teljesítés céljára.Az a), b), c) és d) pontban említett helyeket a Közösség hatályos vámrendelkezései határozzák meg;C. szolgáltatások, amelyek a B. részben említett termékértékesítésekhez kapcsolódnak;D. termékek és szolgáltatások, amelyeket a következő helyeken végeznek:a) a B. rész a), b), c) és d) pontjában felsorolt helyek és azok továbbra is a fenti pontokban meghatározott helyzetben vannak;b) a B. rész e) pontjában felsorolt helyek és azok belföldön továbbra is a fenti pontokban meghatározott helyzetben vannak.Amennyiben a tagállamok a vámraktárakban bonyolított ügyletek vonatkozásában élnek az a) pontban biztosított választási lehetőséggel, megteszik a szükséges intézkedéseket annak biztosítására, hogy meghatározzák azon raktározási, de nem vámraktározási eljárásokat, amelyek lehetővé teszik a b) pont rendelkezéseinek alkalmazását ugyanazon ügyletek vonatkozásában, amelyek a J. mellékletben felsorolt termékekkel kapcsolatosak, és amelyeket e vámraktározáson kívüli raktározás során bonyolítanak;E. értékesítések:- a 7. cikk (1) bekezdésének a) pontjában említett termékekből, amelyekre továbbra is érvényesek az ideiglenes behozatallal összefüggő teljes importvámmentességet szabályozó rendelkezések vagy a külső árutovábbítási eljárást szabályozó rendelkezések,- a 7. cikk (1) bekezdésének b) pontjában említett termékekből, amelyekre továbbra is a belső Közösségnek a 33a cikkben meghatározott belső árutovábbítási eljárás érvényes,továbbá az ilyen értékesítésekhez kapcsolódó szolgáltatásnyújtások.Eltérve a 21. cikk 1. pontja a) alpontjának első albekezdésétől, az esedékes adó megfizetéséért felelős személy az első albekezdésnek megfelelően azon személy, akinek révén a termékek kikerülnek az e bekezdésben felsorolt rendelkezések, illetve helyzetek hatálya alól.Amikor a termékek kivonása az e bekezdésben felsorolt rendelkezések, illetve helyzetek hatálya alól a 7. cikk (3) bekezdésének értelmében vett behozatalt eredményezi, akkor a behozó tagállam meghozza azon intézkedéseket, amelyek az országban a kettős adóztatás elkerüléséhez szükségesek.";,- a következő bekezdéssel egészül ki:"(1a) Amennyiben a tagállamok élnek az (1) bekezdésben biztosított választási lehetőséggel, meghozzák a szükséges intézkedéseket annak biztosítására, hogy az olyan termékek Közösségen belüli beszerzései, amelyeket az (1) bekezdés B. részben foglalt rendelkezések vagy helyzetek egyikének hatálya alá kívánnak helyezni, ugyanazon kedvezményekben részesülhessenek, mint az azonos feltételek mellett az országon belül lebonyolított termékértékesítések.";10. a 28f. cikk 1. pontjában a 17. cikk (2) bekezdésének a) pontja helyébe a következő rendelkezés lép:"a) az olyan, belföldön adóköteles termékek és szolgáltatások után fizetendő, illetve megfizetett hozzáadottérték-adó, amelyet részére egy másik adóalany szállított vagy fog szállítani, illetve teljesített vagy fog teljesíteni;";11. a 28g. cikkben a 21. cikk 1. pontjának b) alpontja helyébe a következő rendelkezés lép:"b) azon személyek, akiknek a 9. cikk (2) bekezdésének e) pontja alá tartozó szolgáltatásokat nyújtják, vagy azon személyek, akiket belföldön a hozzáadottérték-adó tekintetében nyilvántartják, és akik részére a 28b. cikk C., D., E. és F. része alá tartozó szolgáltatásokat nyújtják, amennyiben a szolgáltatásokat külföldön letelepedett adóalany végzi; mindazonáltal a tagállamok megkövetelhetik, hogy a szolgáltatást végzők együttesen és egyetemlegesen feleljenek az adó megfizetéséért;";12. a 28h. cikk a következőképpen módosul:- a 22. cikk (2) bekezdésének b) pontja helyébe a következő rendelkezés lép:- "b) Minden adóalany nyilvántartást vezet azon termékekről, amelyeket szállított vagy feladott, vagy amelyeket az ő nevében szállítottak vagy adtak fel a 3. cikkben meghatározott területen kívülre, de a Közösségen belül, a 28a. cikk (5) bekezdése b) pontjának ötödik, hatodik és hetedik francia bekezdésében említett ügyletek céljából.Minden adóalany kellőképpen részletes számlákat vezet, hogy lehetővé tegye, a hozzáadottérték-adó tekintetében egy másik tagállamban nyilvántartott adóalany által vagy annak nevében a részére azon másik tagállamból feladott termékeket azonosítani lehessen, amelynek kapcsán szolgáltatást végeztek a 9. cikk (2) bekezdésének c) pontjában foglalt harmadik vagy negyedik francia bekezdés értelmében.",- a 22. cikk (3) bekezdés b) pontja második albekezdésének első francia bekezdése helyébe a következő rendelkezés lép:- "– a 28b. cikk C., D., E. és F. részében említett ügyletek esetében azon szám, amellyel az adóalanyt belföldön nyilvántartják, valamint azon szám, amellyel a megrendelőt nyilvántartják, és amelynek keretében számára a szolgáltatást elvégezték.",- a 22. cikk (6) bekezdésének b) pontjában az első albekezdés helyébe a következő rendelkezés lép:"Minden, a hozzáadottérték-adó szempontjából azonosított adóalany összesítő bevallást is benyújt azon termékbeszerzőkről, akiknek a 28c. cikk A. részének a) és d) pontjában megállapított feltételek alapján termékeket értékesített, valamint azon címzettekről, akiket az ötödik albekezdésben említett ügyletek céljából hozzáadottérték-adó szempontjából tartanak nyilván.",- a 22. cikk (6) bekezdése b) pontja harmadik albekezdésének második francia bekezdése helyébe a következő rendelkezés lép:- "– azon szám, amelynek révén a termékeket beszerző személyt a hozzáadottérték-adó szempontjából nyilvántartják egy másik tagállamban, és amelynek keretében a termékeket részére értékesítették,",- a 22. cikk (6) bekezdése b) pontjának ötödik francia bekezdését el kell hagyni;13. az ezen irányelvben szereplő J. melléklettel egészül ki.2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1996. január 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) Az (1) bekezdés első albekezdésében foglaltaktól eltérve a tagállamok meghozzák azokat a törvényi, rendeleti és közigazgatási intézkedéseket, amelyek szükségesek ahhoz, hogy az 1. cikk (3), (4) és (9) bekezdésében foglalt rendelkezések legkésőbb 1996. január 1-jéig hatályba lépjenek.Azonban a Németországi Szövetségi Köztársaság és a Luxemburgi Nagyhercegség jogosult arra, hogy az 1. cikk (9) bekezdésének alkalmazására legkésőbb 1997. január 1-jéig meghozza a törvényi, rendeleti vagy közigazgatási intézkedéseket.(3) A tagállamok közlik a Bizottsággal nemzeti joguknak azokat a legfőbb rendelkezéseit, amelyeket az ezen irányelv által szabályozott területen fogadnak el.3. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.4. cikkEnnek az irányelvnek a tagállamok a címzettjei.Kelt Luxembourgban, 1995. április 10-én.a Tanács részérőlaz elnökA. Juppé[1] HL L 145., 1977.6.13., 1. o. A legutóbb a 94/76/EK irányelvvel (HL L 365., 1994.12.31., 53. o.) módosított irányelv.[2] HL L 384., 1992.12.30., 47. o.[3] HL L 133., 1969.6.4., 6. o. A legutóbb a 94/4/EK irányelvvel (HL L 60., 1994.3.3., 14. o.) módosított irányelv.--------------------------------------------------MELLÉKLET"J. MELLÉKLETTermékleírás | KN-kód |Ón | 8001 |Réz | 7402740374057408 |Cink | 7901 |Nikkel | 7502 |Alumínium | 7601 |Ólom | 7801 |Indium | ex811291ex811299 |Gabonafélék | 1001–10051006: csak a feldolgozatlan rizs1007–1008 |Olajos magvak és olajtartalmú gyümölcs | 1201–1207 |Kókuszdió, paradió, kesudió | 0801 |Egyéb diófélék | 0802 |Olajbogyók | 071120 |Gabonamagvak és egyéb magvak (szójabab is) | 1201–1207 |Kávé, pörköletlen | 0901110009011200 |Tea | 0902 |Kakaóbab, egész vagy darált, nyers vagy pörkölt | 1801 |Nyerscukor | 170111170112 |Gumi elsődleges előfordulási formáiban, vagy lemezben, táblában, illetve csíkban | 40014002 |Gyapjú | 5101 |Vegyi anyag tömegtermék | 28. és 29. fejezet |Nyersolajok (beleértve a propán és bután és a nyers petróleumolajokat) | 27092710271112271113 |Ezüst | 7106 |Platina (palládium, ródium) | 711011007110210071103100 |Burgonyafélék | 0701 |Növényi eredetű olajok és zsírok, azok frakciói finomítva, vagy finomítás nélkül, de vegyileg nem módosítva | 1507–1515 |"--------------------------------------------------


title: A Tanács kilencedik irányelve (1978. június 26.) a tagállamok forgalmi adóra vonatkozó jogszabályainak összehangolásáról

text:
Fontos jogi nyilatkozat

|

31978L0583

Hivatalos Lap L 194 , 19/07/1978 o. 0016 - 0016 finn különkiadás fejezet 9 kötet 1 o. 0071  görög különkiadás: fejezet 09 kötet 1 o. 0096  svéd különkiadás fejezet 9 kötet 1 o. 0071  spanyol különkiadás fejezet 09 kötet 1 o. 0102  portugál különkiadás fejezet 09 kötet 1 o. 0102

		A Tanács kilencedik irányelve(1978. június 26.)a tagállamok forgalmi adóra vonatkozó jogszabályainak összehangolásáról(78/583/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 99. és 100. cikkére,tekintettel a Bizottság javaslatára,tekintettel az Európai Parlament véleményére [1]tekintettel a Gazdasági és Szociális Bizottság véleményére [2],mivel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv [3] 1. cikke 1978. január 1-jét állapítja meg olyan végső határidőként, ameddig rendelkezéseit a tagállamokban végre kell hajtani;mivel a 77/388/EGK irányelv közös rendelkezéseket állapít meg a hozzáadottérték-adót érintő minden területre; mivel sok esetben a tagállamokra hárul azon feltételek meghatározása, amelyek alapján e rendelkezéseket alkalmazni kell; mivel a 77/388/EGK irányelv alkalmazási köre olyan széles, hogy magában foglalja a nemzeti rendelkezések igen nagy számát, több tagállam nem tudta időben végrehajtani a szükséges módosításokat, hogy megfeleljen a 77/388/EGK irányelvnek; mivel e tagállamok így nem tudták végrehajtani azon jogalkotási eljárásokat, amelyek ahhoz szükségesek, hogy a hozzáadottérték-adóra vonatkozó jogszabályaikat a megállapított határidőn belül módosítsák;mivel a 77/388/EGK irányelv hatályba lépése tekintetében az érintett tagállamok egy kiegészítő határidőt kértek; mivel erre elegendő egy legfeljebb 12 hónapos időtartam,ELFOGADTA EZT AZ IRÁNYELVET:1. cikkA 77/388/EGK irányelv 1. cikkétől eltérve Dánia, Németország, Franciaország, Írország, Olaszország, Luxemburg és Hollandia felhatalmazást kap arra, hogy az említett irányelvet legkésőbb 1979. január 1-jéig hajtsa végre.2. cikkEzen irányelvnek Dánia, Németország, Franciaország, Írország, Olaszország, Luxemburg és Hollandia a címzettje.Kelt Luxembourgban, 1978. június 26-án.a Tanács részérőlaz elnökK. B. Andersen[1] HL C 163., 1978.7.10., 68. o.[2] 1978. június 20–21-i vélemény (a Hivatalos Lapban még nem tették közzé).[3] HL L 145., 1977.6.13., 1. o.--------------------------------------------------


title: Az Európai Parlament és a Tanács 2008/46/EK irányelve ( 2008. április 23. ) a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról

text:
               26.4.2008

               HU

               Az Európai Unió Hivatalos Lapja

               L 114/88

      AZ EURÓPAI PARLAMENT ÉS A TANÁCS 2008/46/EK IRÁNYELVE

   (2008. április 23.)
   a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 137. cikke (2) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   a Szerződés 251. cikkében megállapított eljárásnak (2) megfelelően,
   mivel:

               (1)

               A 2004/40/EK európai parlamenti és tanácsi irányelv (3) a munkavállalók elektromágneses tereknek való expozíciójából eredő kockázatokra vonatkozó egészségügyi és biztonsági minimumkövetelményeket állít fel. A nevezett irányelv 13. cikkének (1) bekezdése előírja, hogy a tagállamoknak életbe kell léptetni azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2008. április 30-a előtt megfeleljenek.

               (2)

               A 2004/40/EK irányelv beavatkozási értékeket és határértékeket állapít meg, amelyek a Nemzetközi Nem Ionizáló Sugárzás Elleni Védelmi Bizottság (ICNIRP) ajánlásain alapulnak. Az Európai Parlament, a Tanács és a Bizottság tájékoztatást kapott azokról az új tudományos kutatásokról, amelyek az elektromágneses sugárzásoknak való expozíció egészségügyi hatásait vizsgálják, és amelyeket az irányelv elfogadása után hoztak nyilvánosságra. E tudományos kutatások eredményét jelenleg a következő szervek vizsgálják: a Nemzetközi Nem Ionizáló Sugárzás Elleni Védelmi Bizottság (ajánlásainak jelenlegi felülvizsgálata keretében), és az Egészségügyi Világszervezet („környezetvédelmi egészségügyi kritériumai” felülvizsgálata keretében). Ezen új ajánlások, amelyeket a tervek szerint 2008 végéig tesznek közzé, valószínűleg tartalmazhatnak olyan adatokat, amelyek a beavatkozási értékek és a határértékek lényegi módosítását vonnák maguk után.

               (3)

               Ebben az összefüggésben helyénvaló alaposan újra megvizsgálni a 2004/40/EK irányelv alkalmazásának a gyógyászati képalkotáson alapuló egészségügyi eljárásokra, illetve az egyéb ipari tevékenységekre gyakorolt esetleges következményét. A Bizottság tanulmányt kezdeményezett a gyógyászati képalkotás helyzetének közvetlen és mennyiségi értékelése céljából. A munkavállalók lehetséges egészségügyi kockázatainak megelőzése és az érintett gyógyászati technológiák hatékony alkalmazásából eredő előnyökhöz történő hozzáférés közötti egyensúly biztosítása érdekében helyénvaló tehát figyelembe venni e tanulmány várhatóan 2008 elején nyilvánosságra kerülő eredményeit, illetve a tagállamok által kezdeményezett hasonló tanulmányok eredményeit is.

               (4)

               A 2004/40/EK irányelv 3. cikkének (3) bekezdése előírja, hogy a munkavállalók elektromágneses tereknek való expozícióját az Európai Elektrotechnikai Szabványügyi Bizottság (Cenelec) által felállított harmonizált európai szabványok szerint kell értékelni, mérni és/vagy kiszámítani. Ezeket a harmonizált szabványokat, amelyek elengedhetetlenek az irányelv egységes alkalmazásához, és amelyeket 2008-ra készítenek el, figyelembe kell venni.

               (5)

               Az új információk megszerzéséhez és elemzéséhez, illetve az új irányelvjavaslat elkészítéséhez és elfogadásához szükséges időtartam a 2004/40/EK irányelv átültetési határidejének négy évvel történő meghosszabbítását indokolja,

         ELFOGADTA EZT AZ IRÁNYELVET:
   1. cikk
   A 2004/40/EK irányelv 13. cikkének (1) bekezdésének első albekezdése helyébe a következő szöveg lép:

      „1.   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2012. április 30-ig megfeleljenek. Erről haladéktalanul tájékoztatják a Bizottságot.”.

   2. cikk
   Ez az irányelv az Európai Unió Hivatalos Lapjában való kihirdetésének napján lép hatályba.
   3. cikk
   Ennek az irányelvnek a tagállamok a címzettjei.

      Kelt Strasbourgban, 2008. április 23-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. LENARČIČ

      (1)  A 2008. március 12-i vélemény (a Hivatalos Lapban még nem tették közzé).

      (2)  Az Európai Parlament 2008. február 19-i véleménye (a Hivatalos Lapban még nem tették közzé) és a Tanács 2008. április 7-i határozata.

      (3)  HL L 159., 2004.4.30., 1. o. A 2007/30/EK irányelvvel (HL L 165., 2007.6.27., 21. o.) módosított irányelv.


title: A Bizottság 2011/79/EU irányelve ( 2011. szeptember 20. ) a 98/8/EK európai parlamenti és tanácsi irányelv I. mellékletének a fipronil hatóanyagként való felvétele céljából történő módosításáról  EGT-vonatkozású szöveg

text:
               21.9.2011

               HU

               Az Európai Unió Hivatalos Lapja

               L 243/10

         A BIZOTTSÁG 2011/79/EU IRÁNYELVE
   (2011. szeptember 20.)
   a 98/8/EK európai parlamenti és tanácsi irányelv I. mellékletének a fipronil hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvételük lehetősége szempontjából meg kell vizsgálni. A fipronil szerepel e jegyzékben az irányelv V. melléklete szerinti 18. terméktípusban, azaz a rovarölő, atkaölő és más ízeltlábúak elleni szerekben történő felhasználás vonatkozásában.

               (2)

               Az 1451/2007/EK rendelet értelmében a 98/8/EK irányelv 11. cikkének (2) bekezdésével összhangban megtörtént a fipronil értékelése a 18. terméktípusban történő felhasználás vonatkozásában.

               (3)

               A tárgyban Franciaországot jelölték ki referens tagállamnak, amely az 1451/2007/EK rendelet 14. cikke (4) és (6) bekezdésének megfelelően 2009. február 6-án benyújtotta a Bizottságnak az illetékes hatóság jelentését és egy ahhoz kapcsolódó ajánlást.

               (4)

               A tagállamok és a Bizottság megvizsgálták az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a vizsgálat eredményeit a Biocid Termékek Állandó Bizottsága 2011. május 6-án értékelő jelentésben foglalta össze.

               (5)

               Az elvégzett értékelésekből kitűnik, hogy a rovarölő szerként felhasznált, fipronilt tartalmazó biocid termékek várhatóan eleget tesznek a 98/8/EK irányelv 5. cikkében megfogalmazott követelményeknek. Ennek megfelelően indokolt a fipronilt felvenni az említett irányelv I. mellékletébe.

               (6)

               Az uniós szintű értékelés során nem vizsgálták meg a fipronil minden lehetséges felhasználási módját, az értékelés ugyanis csupán olyan helyszíneket érintő beltéri, foglalkozásszerű felhasználásokra terjedt ki, amelyek rendes körülmények között az anyag használata után ember és háziállatok számára nem megközelíthetők. Ezért helyénvaló előírni, hogy a tagállamok értékeljék azokat a felhasználási vagy expozíciós körülményeket, valamint környezeti elemeket és népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák megfelelő intézkedések végrehajtását, illetve meghatározott feltételek előírását a megállapított kockázatok elfogadható szintre való csökkentése érdekében.

               (7)

               Ezen irányelv előírásait indokolt valamennyi tagállamban egyidejűleg alkalmazni, mivel így biztosítható a fipronil hatóanyagot tartalmazó biocid termékekkel kapcsolatos egyenlő bánásmód az uniós piacon, és általában véve így segíthető elő a biocid termékek piacának megfelelő működése is.

               (8)

               Egy adott hatóanyagnak a 98/8/EK irányelv I. mellékletébe való felvételét megelőzően célszerű elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák azt a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (9)

               A felvételt követően indokolt elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (10)

               A 98/8/EK irányelvet ezért ennek megfelelően módosítani kell.

               (11)

               Az ezen irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2012. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
   Ezeket a rendelkezéseket 2013. október 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2011. szeptember 20-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      MELLÉKLET
      A 98/8/EK irányelv I. melléklete a következő bejegyzéssel egészül ki:

                     Szám

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határnapja (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határnapja az egyes hatóanyagokra vonatkozó rendelkezésekben meghatározott határnapok közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „47

                     fipronil

                     (±)-5-amino-1-(2,6-diklór-α,α,α-trifluor-p-tolil)-4-trifluor-metil-szulfinil-pirazol-3-karbonitril (1:1)
                     EK-szám: 424-610-5
                     CAS-szám: 120068-37-3

                     950 g/kg

                     2013. október 1.

                     2015. szeptember 30.

                     2023. szeptember 30.

                     18

                     Az uniós szintű kockázatértékelés csupán olyan foglalkozásszerű, beltéri helyszíneket érintő felhasználásokra terjedt ki, amelyek rendes körülmények között az anyag használata után ember és háziállatok számára nem megközelíthetők. A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamoknak el kell végezni azon felhasználási vagy expozíciós körülmények, valamint környezeti elemeket és népességcsoportokat érintő kockázatok értékelését, amelyek nem szerepeltek reprezentatív módon az uniós szintű kockázatértékelésben.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm


title: A Bizottság 2009/118/EK irányelve ( 2009. szeptember 9. ) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv II–V. mellékletének módosításáról

text:
               10.9.2009

               HU

               Az Európai Unió Hivatalos Lapja

               L 239/51

      A BIZOTTSÁG 2009/118/EK IRÁNYELVE

   (2009. szeptember 9.)
   a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv II–V. mellékletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 14. cikke (2) bekezdésének c) és d) pontjára,
   az érintett tagállamokkal folytatott konzultációt követően,
   mivel:

               (1)

               A 2000/29/EK irányelv előírja egyes övezetek védett övezetként való elismerését.

               (2)

               Ausztria egyes régióit, illetve régióinak részeit a 690/2008/EK bizottsági rendelet (2) korlátozott időre védett övezetként ismerte el az Erwinia amylovora (Burr.) Winsl. et al. tekintetében. Ausztria információkat nyújtott be arra vonatkozóan, hogy az Erwinia amylovora (Burr.) Winsl. et al. meghonosodott a területén. Emiatt az említett régiók és régiók részei a továbbiakban nem ismerhetők el védett övezetként.

               (3)

               A Cryphonectria parasitica (Murrill) Barr. tekintetében Görögországban Krétát és Leszboszt ismerték el védett övezetként. Görögország információkat nyújtott be arra vonatkozóan, hogy a Cryphonectria parasitica (Murrill) Barr. meghonosodott az említett régiókban. Emiatt Kréta és Leszbosz a továbbiakban nem ismerhető el védett övezetként a szóban forgó károsító szervezet tekintetében.

               (4)

               Korábbi módosítások eredményeképpen egyes kereszthivatkozások, illetve a 2000/29/EK irányelv IV. mellékletében egy védett övezetre való hivatkozás elavult, így el kell hagyni.

               (5)

               Az 1031/2008/EK bizottsági rendelet (3) módosította a Kombinált Nómenklatúra fára és faipari termékekre vonatkozó egyes kódjait. A 2000/29/EK irányelvet hozzá kell igazítani a szóban forgó technikai fejlődéshez.

               (6)

               Emiatt a 2000/29/EK határozat II–V. mellékletét ennek megfelelően módosítani kell.

               (7)

               Az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2000/29/EK irányelv II–V. melléklete ezen irányelv mellékletének megfelelően módosul.
   2. cikk
   A tagállamok legkésőbb 2009. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek az ezen irányelvnek való megfeleléshez szükségesek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   A tagállamok 2009. december 1-jétől alkalmazzák e rendelkezéseket.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2009. szeptember 9-én.

            a Bizottság részéről

         Androulla VASSILIOU

            a Bizottság tagja

      (1)  HL L 169., 2000.7.10., 1. o.

      (2)  HL L 193., 2008.7.22., 1. o.

      (3)  HL L 291., 2008.10.31., 1. o.

      MELLÉKLET
      A 2000/29/EK irányelv II–V. melléklete a következőképpen módosul:

                  1.

                  A II. melléklet B. része a következőképpen módosul:

                              a)

                              A b) címsor 2. pontjában a harmadik oszlopból (védett körzet(ek)) el kell hagyni a következő szövegrészt: „A (Burgenland, Karintia, Alsó-Ausztria, Tirol [Lienz közigazgatási körzete], Stájerország és Bécs)”.

                              b)

                              A c) címsor 0.1. pontjában a harmadik oszlopból (védett körzet(ek)) el kell hagyni a következő szövegrészt: „EL (Kréta, Leszbosz)”.

                  2.

                  A III. melléklet B. része a következőképpen módosul:

                              a)

                              Az 1. pontban a második oszlopból (védett körzet(ek)) el kell hagyni a következő szövegrészt: „A (Burgenland, Karintia, Alsó-Ausztria, Tirol [Lienz közigazgatási körzete], Stájerország és Bécs)”.

                              b)

                              A 2. pontban a második oszlopból (védett körzet(ek)) el kell hagyni a következő szövegrészt: „A (Burgenland, Karintia, Alsó-Ausztria, Tirol [Lienz közigazgatási körzete], Stájerország és Bécs)”.

                  3.

                  A IV. melléklet a következőképpen módosul:

                              a)

                              Az A. rész a következőképpen módosul:

                                          i.

                                          Az I. szakasz 16.5. pontjában a második oszlopban (különleges előírások) az első mondatból el kell hagyni a következő szövegrészt: „A III. melléklet B. részének 2. és 3. pontjában és”.

                                          ii.

                                          Az I. szakasz 46. pontjában a második oszlopban (különleges előírások) az első mondatból el kell hagyni a következő számot: „45.,”.

                              b)

                              A B. rész a következőképpen módosul:

                                          i.

                                          Az 1., 2., 3., 4., 5. és 6. pontban a második oszlopban (különleges előírások) az első mondatból el kell hagyni a következő szövegrészt: „A IV. melléklet A. része I. szakaszának 1.1., 1.2., 1.3., 1.4., 1.5. és 7. pontjában”. Helyébe a következő szövegrész lép: „A IV. melléklet A. része I. szakaszának 1.1., 1.2., 1.3., 1.4., 1.5., 1.6. és 1.7. pontjában”.

                                          ii.

                                          A 6.3. és a 14.9. pontban a harmadik oszlopból (védett körzet(ek)) el kell hagyni a következő szövegrészt: „EL, (Kréta, Leszbosz)”.

                                          iii.

                                          A 14.9. pontban a harmadik oszlopból (védett körzet(ek)) el kell hagyni a következő szövegrészt: „DK”.

                                          iv.

                                          A 21. pontban a harmadik oszlopból (védett körzet(ek)) el kell hagyni a következő szövegrészt: „A (Burgenland, Karintia, Alsó-Ausztria, Tirol [Lienz közigazgatási körzete], Stájerország és Bécs)”.

                                          v.

                                          A 21.3. pontban a harmadik oszlopból (védett körzet(ek)) el kell hagyni a következő szövegrészt: „A (Burgenland, Karintia, Alsó-Ausztria, Tirol [Lienz közigazgatási körzete], Stájerország és Bécs)”.

                  4.

                  Az V. melléklet a következőképpen módosul:

                              a)

                              Az A. rész I. szakasza 1.7. pontjának b) alpontjában a táblázat első oszlopában (KN-kód) az „ex 4401 30 90” szövegrész helyébe a következő szövegrész lép: „ex 4401 30 80”.

                              b)

                              A B. rész I. szakasza 6. pontjának b) alpontjában az alábbi negyedik bejegyzés

                                          „4401 30 10

                                          Fűrészpor”

                                    helyébe a következő szövegrész lép:

                                          „ex 4401 30 40

                                          Fűrészpor, amely nincs rönkökbe, brikettbe, labdacsokba (pellet) vagy hasonló alakra tömörítve (agglomerálva)”

                              c)

                              A B. rész I. szakasza 6. pontjának b) alpontjában a táblázat első oszlopában (KN-kód) az „ex 4401 30 90” szövegrész helyébe a következő szövegrész lép: „ex 4401 30 80”.